**BIOGRAFIJA**

Dr Ivan (Slobodan) Ilić je rodjen 13.01.1974.godine u Čačku.

 Medicinski fakultet Univerziteta u Beogradu završio je 2000. godine sa prosečnom ocenom 9.34. Specijalističke studije iz interne medicine na Medicinskom fakultetu Univerziteta u Beogradu završio je 2006. godine, Odbranio je 2014. godine rad uže specijalizacije iz kardiologije, a magistarske studije iz oblasti kardiologije završio je 2009. godine na Medicinskom fakultetu Univerziteta u Beogradu. Upisao je doktorske studije iz oblasti kardiologije 2013.godine.

Od 2000 - 2008. godine radio je na Institutu za kardiovaskularne bolesti Dedinje. Od 2008. godine radi na Klinici za internu medicinu, Služba kardiologije, KBC Zemun kao interventni kardiolog i šef Odseka za interventnu dijagnostiku.

Autor je 16 naučno-istraživačkih radova, na medjunarodnim i nacionalnim kongresima prezentovao je 21 rad. Koautor je poglavlja u udžbeniku “Inicijalni tretman urgentnih stanja u medicini” Medicinskog fakulteta u Beogradu. Koautor je poglavlja u knjizi “Savremeni pristup lečenju bolesnika sa anginom pectoris” izdavač Udruženje koronarnih jedinica Srbije.

Član je Komisije za odobrenje kliničkih studija Agencije za lekove i medicinska sredstva Republike Srbije. Recenzent je u časopisima Catheterization & Cardiovascular Interventions i Journal of Interventional Cardiology.

Član je Srpskog lekarskog društva, Udruženja kardiologa Srbije, Ehokardiografskog udruženja Srbije (ECHOS), Evropskog udruženja kardiologa.